Anida i bateɣ, amek 10 n yiseggasen urǧin ur as-yefka ula d tabbabat ! yerna ǧǧan-t-id yimezwura deg wawal, win ur nekkat tameṭṭut ur d-tettezzi ara tgella ɣer uxxam-is. Asmi terbeḥ ddunit, qqaren : « Tameṭṭut wet-itt, ma ur teẓriḍ ɣef wacu, nettat teẓra ! » Ɣas meẓẓiyeɣ di leɛmeṛ, cfiɣ-as-d i setti asmi i d-tḥekku. Yiwen wass, yekcem jeddi ɣer yiwen deg yimeddukkal-is, nutni ɛedlen akken ilaq. Ttemyekcamen, icrek-iten lxiṛ, tecrek-iten twizi.